**2020. ÉVI TÁRSASHÁZ FELÚJÍTÁSI PÁLYÁZATI KIÍRÁS**

Budapest Főváros VII. Kerület Erzsébetváros Önkormányzata Képviselő-testületének (*a továbbiakban: Önkormányzat*) Pénzügyi és Kerületfejlesztési Bizottsága (*a továbbiakban: Bizottság*) pályázatot ír kiaz Erzsébetváros közigazgatási területén lévő társasházak és lakásfenntartó szövetkezeti házak számára **általános felújítási munkáinak** támogatására a **társasházaknak nyújtható felújítási támogatásról szóló 7/2016. (II.18.)** számú önkormányzati rendelet (*a továbbiakban: ÖR*) alapján, figyelembe véve a Budapest Főváros VII. kerület Erzsébetváros Önkormányzata Képviselő-testületének 336/2019. (XI.25.), 337/2019. (XI.25.), 338/2019. (XI.25.), 339/2019. (XI.25.), 340/2019. (XI.25.), 341/2019. (XI.25.), 342/2019. (XI.25.), 343/2019. (XI.25.), 344/2019. (XI.25.), 345/2019. (XI.25.) és 346/2019. (XI.25.) számú KT határozatait.

**I.**

**Rendelkezésre álló pénzügyi keret**

A Budapest Főváros VII. kerület Erzsébetváros Önkormányzata 2020. évi költségvetéséről szóló Budapest Főváros VII. kerület Erzsébetváros Önkormányzata Képviselő-testületének 5/2020. (II.20.) önkormányzati rendeletének 7305-ös címszáma szerint

**II.**

# Támogatás mértéke és módja

1. A pályázók kizárólag az Önkormányzat közigazgatási területén lévő társasházak és lakásfenntartó szövetkezeti házak (*a továbbiakban: társasházak*) lehetnek.
2. A társasház felújítási munkáinál a támogatás odaítélésénél figyelembe vehető fontossági sorrend, melytől a helyszíni szemlén tapasztaltak, valamint a benyújtott dokumentumok alapján az értékelést végző Főépítészi és Műszaki Iroda *(a továbbiakban: Iroda)* - mint szakiroda -eltérhet:

|  |  |  |
| --- | --- | --- |
| **I.** | **A társasházak közös tulajdoni hányadát érintő *teherhordó* épületszerkezeteinek és épületgépészeti rendszereinek *rendeltetését gátló*, a rendeltetését és folyamatos üzemelését veszélyeztető javító, életveszélyes műszaki állapotot megszüntető munkák (*a továbbiakban: rendeltetést gátló javító munkák)*** | **a felújításra adható maximum összeg, melynek 60%-a visszatérítendő kölcsön, a maradvány öszeg vissza-nem térítendő támogatás:** |
| a) | építésügyi hatóság, építésfelügyelet által kiadott 60 napnál nem régebbi hatósági kötelezés vagy egyéb hatósági döntésben foglalt kötelezettség (*pl. erkély, közterületet veszélyeztető homlokzati elem, függőfolyosó, födém , fedélszék, tetőszerkezet, lépcsőkar, stb*.) | 4.000.000,- Ft |
| b) | közmű szolgáltató által jegyzett (ajánlott) szakember által kiadott 60 napnál nem régebbi a közművekre vonatkozó szakvélemény épületgépészeti felújítások szükségességére vonatkozóan (*elektromos hálózat)* | 3.000.000,- Ft |
| c) | kémény és kéményseprőjárda ellenőrzésével megbízott szerv által kiadott 60 napnál nem régebbi , a kéményekre és azok tartozékaira vonatkozó vagy a kémény használatot megtiltó szakvéleménnyel alátámasztott kémény és kéményseprőjárda felújítása *(kémény zárófödém feletti része, kivéve kéménybélelés)* | 2.500.000,- Ft |
| d) | ágazati kamarák által szakértőként bejegyzett jogosultsággal rendelkező szakember által készített 60 napnál nem régebbi szakvéleménnyel alátámasztott munkák *(tartószerkezeti, faanyagvédelmi szakvélemények stb.)* | 4.000.000,- Ft |

|  |  |  |
| --- | --- | --- |
| **II.** | Gáz alap- és felszálló vezetékek felújítási munkáinak támogatására lehet benyújtani, amennyiben a gázszolgáltató – FŐGÁZ Földgázelosztási Kft. – a társasházat hitelt érdemlően igazoltan, hogy a társasház önhibáján és akaratán kívül - sikertelen tömörségi nyomáspróba azaz műszaki ok miatt - kizárta a gázszolgáltatásból **(*a továbbiakban: Gázkizárt pályázat)*** | **a felújításra adható maximum összeg, melynek 60%-a visszatérítendő kölcsön, a maradvány öszeg vissza-nem térítendő támogatás:** |
| a) | önhibáján kívül kizárt Társasház esetén | 3.000.000,-Ft |
| b) | önhibájából kizárt (kizárást kért) Társasház esetén | 2.000.000,-Ft |

|  |  |  |
| --- | --- | --- |
| **III.** | **A I. táblázatban felsoroltakon kívül - alátámasztó dokumentumokkal nem igazolt - pályázható munkák *(a továbbiakban: általános társasház felújítási munkák)*** | **a felújításra adható maximum visszatérítendő kamatmentes kölcsön:** |
| a) | közterületet érintő leromlott műszaki állapot megszüntetését célzó felújítás | 3.000.000,-Ft |
| b) | tető héjalás, tető szerkezet | 3.000.000,-Ft |
| c) | közterületet nem érintő, telekhatáron belüli leromlott műszaki állapot megszüntetését célzó felújítás | 2.000.000,-Ft |
| d) | épületgépészeti felújítások és építések (*közösségi liftek, elekromos hálózat, gázvezetékek, kémény, kéményseprőjárda, vízvezték, csatorna stb*) | 1.500.000,-Ft |
| e) | utcai homlokzatot érintő szépészeti felújítási munkák | 3.000.000,-Ft  Saroképület esetén: 6.000.000,-Ft |
| f) | belső tereket érintő szépészeti felújítási munkák (*pl.: lépcsőház vagy belső homlokzat felújítás)* | 1.500.000,-Ft |
| g) | Főkétüsz által kiadott kémény-felújítási, bélelési kötelezettség**,** közterületet érintő leromlott műszaki állapot megszüntetését célzó felújítás | 1.500.000,-Ft |
| h) | bejárati kapu(k) és kapualj(ak) felújítása | 500.000,-Ft |

|  |  |  |
| --- | --- | --- |
| **IV.** | **Egyéb** | **a felújításra adható maximum vissza-nem térítendő támogatás** |
| a) | társasházak közös helyiségeibe mozgásérzékelő lámpák cseréje led fényforrásokra valamint új rendszerek létesítése, a társasházak bejárati kapujába szerelt, vagy szintenként elkülönített mozgásérzékelő lámpák cseréje led fényforrásokra valamint új rendszerek létesítésének támogatására **(*a továbbiakban: LED pályázat*)** | épületszintenként és/vagy kapualj: 20.000,-Ft  Összesen: 100.000,-Ft  (a támogatás mértéke udvaronként vagy lépcsőházanként értendő) |
| b) | társasházak, lakásfenntartó szövetkezeti házak és 100%-os önkormányzati tulajdonban álló épületek részére hulladéktároló edények lakóépületen belüli szeparálására, esztétikai és közegészségügyi szempontból megfelelő helyének kialakítása és zárható kerékpártárolók kialakítása és zárható kerékpártároló kialakítása **(*a továbbiakban: Kukatároló és kerékpártároló pályázat*)** | 200.000,-Ft |

3.) Műszakilag elkülöníthető, még meg nem kezdett munkákkal lehet pályázni, kivéve az ideiglenes segédszerkezetek elhelyezése a teherhordó szerkezetek megtámasztására és az élet- és balesetveszélyes állapot megszűntetésére irányuló munkákat.

4.) 1 naptári évben 1 társasház 1 felújítási munkára nyújthat be pályázatot.

5.) Gázkizárt pályázatot a gázszolgáltatásból történő kizárást követő 60 napon belül lehet benyújtani

6.) A jelen pályázati felhívásra való jelentkezés nem zárja ki az Önkormányzat illetve a Fővárosi Önkormányzat által meghirdetett egyéb társasházi pályázaton való részvételt.

7.) Egy társasházra eső támogatás mértéke a tárgyévben:

|  |  |  |
| --- | --- | --- |
|  | A társasház által elfogadott felújításra vonatkozó költségvetés legfeljebb |  |
| rendeltetést gátló javító munkák esetében és gázkizárt pályázat esetében | 70%-a | de nem lehet több jelen fejezet 2.) pont I. táblázatában meghatározott maximum összegeknél **ezer forintra – lefelé - kerekített összege** |
| általános társasház felújítási munkák | 50%-a | de nem lehet több jelen fejezet 2.) pont III. táblázatában meghatározott maximum összegeknél **ezer forintra – lefelé - kerekített összege** |

Rendeltetést gáltó javító munkák és Gázkizárt pályázat esetében a **visszatérítendő kamatmentes támogatás legfeljebb az összes támogatás 60 %-a lehet, a vissza nem térítendő támogatás legfeljebb a maradvány összeg lehet. Ettől eltérni csak a fent leírt kerekítés szabályai szerint lehet.**

**III.**

**A pályázat benyújtása, elbírálása**

1. **A Pályázati felhívás és mellékletei** beszerezhetőek a Polgármesteri Hivatal Hatósági és Ügyfélszolgálati Irodáin:

* *1073 Budapest, Erzsébet krt. 6. - Polgármesteri Hivatal épülete*
* *1076 Budapest, Garay u. 5. - Polgármesteri Hivatal épülete*
* *1072 Budapest, Akácfa utca 42-48. - Klauzál téri Csarnok*

vagy letölthetőek az Önkormányzat honlapjáról ([*www.erzsebetvaros.hu*](http://www.erzsebetvaros.hu)).

1. **A pályázatok benyújtásának módja: Cégkapun / ügyfélkapun keresztül elektronikus úton benyújtva**. *Hivatali kapu elérhetőség: rövid név: BPVIIPH; KRID kód:500127390*
2. **A pályázatok benyújtására nyitva álló időszak** (*kivéve Gázkizárt pályázatot*): **2020. március 16. hétfőtől - 2020. november 16. péntek 12.00 óráig**
3. **Gázkizárt pályázatok benyújtására nyitva álló időszak: Jelen pályázati kiírás elfogadását követő első hétfőtől** az I. fejezetben megjelölt Gázkizárt pályázat költségvetési keret felhasználásáig de legkésőbb 2020. december 31-ig lehet
4. **A pályázatok elbírálásának határideje: A benyújtást követő 30 munkanapon belül az Iroda a Bizottság következő ülése elé terjeszti döntéshozatalra. (Kivétel ez alól a július 15. és augusztus 20. közötti időszak.)**
5. **A pályázatok eredménye** a Budapest Főváros VII. kerület Erzsébetváros Önkormányzata hivatalos honlapján közzétételre kerül, valamint a részt vevő pályázók **e-mailen keresztül értesítést kapnak**.

**IV.**

**Általános részvételi feltételek:**

1. A társasházak „**Jelentkezési adatlap**” (jelen Pályázati felhívás 1. számú melléklete) kitöltésével, az V. fejezet 2.) pontjában foglalt mellékletek csatolásával és ezeknek a III. fejezet 2.) - 3.) pontjaiban jelölt helyen, módon, határidőn belüli beadásával jelenthetik be a pályázaton történő részvételi szándékukat.
2. A pályázati dokumentáció átvétele és benyújtása díjmentes.
3. A megítélt támogatás kizárólag a Bizottság által elfogadott felújítási munka finanszírozására használható fel. **Kivétel**: ha a társasházban élet-, vagy balesetveszélyes helyzet alakult ki, vagy elemi csapás következtében épületszerkezeti károsodás következett be, amit a társasháznak az élet-, vagy balesetveszélyes helyzet (*a továbbiakban: vis maior*) esetén Építésügyi Műszaki Szakértői Névjegyzékben szereplő szakértő szakvéleményével kell igazolni, illetve az elemi csapás következtében kialakult épületszerkezeti károsodásról fotó dokumentációt kell benyújtani. A kért módosításról a Bizottság dönt. A módosított munkára adható támogatás nem lehet nagyobb a pályázaton elnyert összegnél. A be nem nyújtott szakvéleményekre való utólagos hivatkozást a Bizottság nem veszi figyelembe.
4. A visszatérítendő támogatás összegének visszafizetése **a társasház által vállalt időre**, de legfeljebb a következő futamidő alatt történik:

|  |  |  |
| --- | --- | --- |
| **visszatérítendő kamatmentes támogatás összege (Ft)** | | **Futamidő**  **(hónap)** |
| 0 Ft-tól | 700.000,- Ft-ig | 12 |
| 700.001,- Ft-tól | 1.400.000,- Ft-ig | 24 |
| 1.400.001,- Ft-tól | 2.100.000,- Ft-ig | 36 |
| 2.100.001,- Ft-tól | 2.800.000,-Ft-ig | 48 |

1. A pályázaton **nem vehet részt** az a társasház
2. amely a korábbi pályázati támogatás visszafizetésénél két hónapot meghaladó törlesztési elmaradása van,
3. amely az elmúlt két évben a Bizottság által korábbi években kiírt pályázatán támogatást nyert munkák

ba) elvégzésétől, támogatás igénybevételétől visszalépett,

bb) elvégzésére és támogatására vonatkozó támogatási szerződésben vállaltaknak határidőre nem tett eleget,

bc) alapján a támogatási szerződés megkötésére a társasház hibájából nem került sor.

(kivéve dokumentumokkal igazolt vis maior helyzet).

A két év a ba) esetén a visszalépés, a bb)esetben szerződés aláírásának határidejétől ill. bc) esetben szerződésszegés időpontjától számítandó.

1. A mennyiben egy társasház több nyertes pályázata esetén is visszelépett vagy szerződés megkötését elmulasztotta, vagy szerződést szegett, úgy a b) pontban jelölt 2 év annyiszor számítandó, ahány nyertes pályázatot érintenek.

Kivéve jelen kiírás II. fejezet 2.) I. táblázatában foglalt munkákra benyújtott pályázatot.

1. A társasház a pályázat benyújtásával egyben hozzájárul ahhoz, hogy az 1. számú Mellékletben található jelentkezési adatlapon rögzített adatokat az Európai Parlament és Tanács 2016/679. számú rendelete (GDPR), valamint az információs önrendelkezési jogról és az információszabadságról szóló 2011. évi CXII. törvény rendelkezéseit betartva, a pályázatot kiíró Budapest Főváros VII. kerület Erzsébetváros Önkormányzata, valamint a támogatási döntést előkészítő- és a támogatási döntést meghozó szerv a pályázattal, a pályázati eljárással és a támogatási döntéssel összefüggésben kezelje.

A pályázat benyújtója felelősséget vállal arra vonatkozóan, hogy a pályázati eljárás során az általa benyújtott anyagban szereplő természetes személyek adatainak kezelése jogszerűen történt, az érintettek a szükséges tájékoztatást megkapták.

1. A társasház tudomásul veszi, hogy az információs önrendelkezési jogról és az információszabadságról szóló 2011. évi CXII. törvény 1. számú melléklete alapján a pályázók adatai és a pályázat eredménye az Önkormányzat hivatalos honlapján ([www.erzsebetvaros.hu](http://www.erzsebetvaros.hu)) nyilvánosságra kerülnek.
2. Nyertes pályázó tudomásul veszi az Infotv. azon rendelkezését, mely szerint az a természetes személy, jogi személy vagy jogi személyiséggel nem rendelkező szervezet, aki vagy amely az államháztartás alrendszerébe tartozó valamely személlyel pénzügyi vagy üzleti kapcsolatot létesít, köteles e jogviszonnyal összefüggő közérdekből nyilvános adatra vonatkozóan - erre irányuló igény esetén - bárki számára tájékoztatást adni.
3. **Tájékoztatjuk a közös képviselőket, hogy a Cégkapun vagy Ügyfélkapun keresztül történő ügyintézés kötelező! (Kivétel ez alól a támogatási szerződés aláírásáról szóló értesítés és a számlavezető pénzintézetnél tett, az önkormányzatnak inkasszó jogot biztosító bejelentés (*felhatalmazó levél*) benyújtása az elszámoláshoz.)**
4. A jelen pályázati kiírásban nem szabályozott kérdésekben a Polgári Törvénykönyről szóló 2013. évi V. törvény a (a továbbiakban. Ptk.), valamint a tárgyhoz kapcsolódó egyéb jogszabályok vonatkozó rendelkezései az irányadók.
5. A támogatásban részesült Társasház vállalja, hogy a szerződés ellenjegyzésétől számított 2 évre vagy a következő nyertes pályázatig – figyelembe véve az építészeti értékeket – kihelyez egy, az Önkormányzat által biztosított táblát, amelyen szerepel, hogy a társasház önkormányzati támogatásban részesült.

**V.**

**Pályázati dokumentáció érvényességének alaki és tartalmi követelményei, a dokumentáció összeállítási sorrendje**

1. A pályázat benyújtásának formai és tartalmi előírásai:
   1. a pályázati anyagot **Cégkapun / ügyfélkapun keresztül elektronikus úton kell benyújtani**. *Hivatali kapu elérhetőség: rövid név: BPVIIPH; KRID kód:500127390*.
2. **a Cégkapun / ügyfélkapun keresztül benyújtás tárgya az alábbi: „2020. évi társasház felújítási pályázat”.**
3. A pályázatban benyújtandó dokumentumok és azok összeállítási sorrendje a következő:
   1. Jelentekezési adatlap: jelen kiírás 1. sz. melléklete hiánytalanul és pontosan, olvashatóan kitöltve
   2. a pályázati feltételeknek és a társasházakról szóló 2003. évi CXXXIII. törvénynek megfelelő (*legalább a közös képviselő által minden oldalon hitelesített másolat*):

ba) közgyűlés esetén

* jegyzőkönyv a jelen pályázati kiírást követően meghirdetett és megtartott társasházi közgyűlésről,
* jegyzőkönyv mellékletét képező jelenléti ív (az aktuális tulajdonosok nevének, cég ill kiskorú esetén az aláírásra jogosult(ak) nevévnek; a távol lévő tulajdonostárs(ak) meghatalmazottjának nevének olvasható feltüntetésével)
* a Polgári perrendtartásról szóló 2016. évi CXXX. törvény VI. fejezet 20. pontjában foglaltaknak megfelelő tartalmú és formájú tulajdonosi meghatalmazások másolati példánya. (meghatalmazó, meghatalmazott és 2 tanú esetében: nyomtatott betűvel olvashatóan írt nevének, aláírásának személyigazolvány szám vagy lakcím feltüntetésével). Meghatalmazás minta jelen kiírás 7. számú mellékletében található.
* aláírási címpéldány, amennyiben cég rendelkezik tulajdoni hányaddal

bb) írásbeli szavazás esetén

* is tartalmazza a szavazás és az így hozott határozat a c) pontban foglaltakat, ill. a közös képviselő aláírásával vállalja annak hitelességét (írásbeli szavazás esetén elegendő a meghozott határozat és a szavazati arány - hitelesítve a közös képviselő és legalább egy számvizsgáló bizottsági tag által)
  1. Közgyűlési határozat, melyet társasháznak a közgyűlésen vagy az írásbeli szavazás keretében jóvá kell hagyni: jelen kiírás 2. sz. melléklete értelemszerűen kitöltve
  2. a társasházi közgyűlés által elfogadott - *a pályázati munkához tartozó* - részletes költségvetés/árajánlat, melynek összege a „Jelentkezési adatlapon” feltüntetett összeggel meg kell egyezzen,
  3. számlavezető pénzintézet 60 napnál nem régebbi igazolását (*kivonatát*), hogy az elfogadott költségvetési összegből a pályázati felhívás II. fejezet 5. pontjában leírt maximális támogatáson felüli összeg  ***mint önrész*** a társasház számláján rendelkezésre áll.

Amennyiben a kért támogatási összeg nem éri el pályázati felhívás II. fejezet 5. pontjában leírt maximális támogatást akkor ***legalább az elfogadott költségvetés***

* **30%-a (rendeltetést gátló munkák és gázkizárt pályázat esetén)**
* **50%-a (általános társasház felújítási munkák esetén)**

***mint önrész*** a társasház számláján rendelkezésre áll,

* 1. Beazonosítható vázrajzot feltűntetve a pályázat keretében pályázott munka(részt) és a már korábban elvégzett munkákat is. (*pl.: tetőfelújítás esetén tetővázrajz a pályázni kívánt tetőszakasz bejelölésével, ill. a már felújított tetőszakaszokat is be kell jelölni, stb. vagy függőfolyosók részfelújításakor vázrajzon bejelölni a felújítani kívánt részt hasonlóan a tetőhöz*)
  2. rendeltetést gátló munkák esetén a)-d) pontjaiban felsorolt alátámasztó – 60 napnál nem régebbi – dokumentumok (pl.: szakvélemény, FÖKÉTÜSZ nyilatkozat, stb.) csatolása kötelező
  3. gázkizárt pályázat esetén a Főgáz Földgázelosztási Kft. a társasház gázszolgáltatásból történő kizárásáról szóló hitelt érdemlő 60 napnál nem régebbi igazolásának másolata
  4. jelen kiírás II. fejezet 2.) III-IV. táblázatában foglalt munkák esetén60 napnál nem régebbi egyéb, műszaki és statikai szakvéleményeket mellékelni kell, ha a „Jelentkezési adatlapon” ez is feltüntetésre került, és ezzel kívánják megalapozni a pályázatot
  5. LED, Kukatároló és kerékpártároló pályázatok esetén: a számlavezető pénzintézetnél tett, az önkormányzatnak inkasszó jogot biztosító bejelentés (*felhatalmazó levél*) eredeti példánya (3. sz. Melléklet)
  6. LED, Kukatároló és kerékpártároló pályázatok esetén: Nyilatkozat a helyi önkormányzattal szemben fennálló tartozással kapcsolatban (6. sz. Melléklet)

1. A támogatás feltétele, hogy a társasház – *mind az első, mind a megismételt közgyűlésen illetve írásos szavazat esetében* – az V. fejezet 2.) bekezdés c) pontja szerinti határozatot, az összes tulajdoni hányad szerinti több mint 50%-os szavazataránnyal, a társasházi törvénynek megfelelő módon fogadja el.
2. A pályázatok csak az igényelt támogatásra vonatkozó, hibátlanul kitöltött jelentkezési adatlap, valamint a pályázati kiírásnak alaki (Cégkapun vagy Ügyfélkapun keresztül benyújtott formában) és tartalmi szempontból teljes mértékben megfelelő összes szükséges melléklet - az esetleges hiánypótlási felhívást teljesítve - határidőben történő, benyújtása mellett tekinthetők érvényesnek.

**VI.**

**A pályázat elbírálása**

1. Az elbírálásra nyitva álló határidő a benyújtást követő első hivatali munkanapon indul.

Jelen kiírás III. fejezet 3.) pontjában megadott határidőkön kívül benyújtott pályázat automatikusan érvénytelenséget eredményez.

1. A hiánypótlás a hiánypótlási felhívás kézhezvételétől számított **5 munkanapon belül** teljesíthető gazdasági társaságok esetén Cégkapun, magánszemélyek esetén Ügyfélkapun keresztül **PDF formátumban**. A mellékletként csatolt dokumentumok hitelessége a benyújtó felelőssége.
2. A hiánypótlás kézhezvételének napja az a nap, amikor pályázó a Cégkapun vagy Ügyfélkapun keresztül küldött dokumentumot letölti. Az elektronikus úton kiküldött dokumentum feltöltését a rendszer visszaigazolja. Ha a pályázó az elektronikus úton megküldött iratot nem vette át, akkor az iratot a feltöltést követő 3 munkanapon belül kézbesítettnek kell tekinteni (*kézbesítési vélelem*).
3. Hibás adatok megadásából származó hátrányok a Társasházat terhelik, illetve a benyújtott pályázat érvénytelenségét eredményezheti.
4. A hiánypótlás elmulaszása vagy határidőn túl történő teljesítése a pályázat érvénytelenségét eredményezi.
5. Hiánypótlásra a megadott határidőkön belül egy alkalommal van lehetőség. A hiánypótlási határidő meghosszabbítására nincs lehetőség.
6. A pályázatokat a jogszabályi felhatalmazás alapján a Bizottság bírálja el.

**VII.**

**Támogatási szerződés kötése, megszegésének jogkövetkezményei, elszámolás**

1. A támogatás igénybevételének feltétele, hogy az Önkormányzat és a társasház között a Bizottság által hozott határozat illetve a társasház által benyújtott pályázati anyag alapján jelen Pályázati Kiírás 5. sz melléklete szerinti szerződés jöjjön létre. A szerződésben foglalt munka a későbbiekben nem változtatható, még külön kérésre sem, amennyiben a pályázó attól eltér, az szerződésszegésnek minősül (kivéve: vis maior helyzet, amelyről a Bizottság külön dönt)
2. Amennyiben a társasház Pályázati Kiírás 5. sz melléklete szerinti szerződésben foglalt adataiban (pl.: közös képviselet, bankszámlaszám) változás áll be a pályázat benyújtása és szerződéskötés közötti időben, úgy a társasház a változást a bekövetkezte után haladéktalanul, de legkésőbb a változást követő 10 munkanapon belül köteles bejelenteni és a bejelentést iratokkal igazolni.
3. A szerződésben foglalt adatok változásában történt változás be nem jelentéséből adódó károkért és hátrányokért a társasház felel.
4. A támogatási szerződés elkészültéről az Iroda elektronikus értesítést küld a pályázónak a pályázatban megjelölt e–mail címére, amelynek átvételétől számított 22 munkanapon belül a pályázónak a támogatási szerződést alá kell írnia. Ha a pályázó a támogatási szerződés elkészültéről szóló, az Iroda által megküldött értesítéstől számított 22 munkanapon belül a támogatási szerződést nem írja alá, az elállásnak minősül. (*Az értesítés kézhezvételének napja az a nap, amikor pályázó az internetes hivatkozást megnyitja. Az internetes hivatkozás megnyitásával elektronikus tértivevény jön létre, amely igazolja, hogy az iratot átvették. Ha a kézbesítési rendszer azt igazolja az Önkormányzat számára, hogy a pályázó az elektronikus úton megküldött iratot az értesítés ellenére nem vette át, akkor az iratot az értesítésigazolásban feltüntetett időpontot követő 5 munkanapon belül kézbesítettnek kell tekinteni (kézbesítési vélelem)*)
5. A költségvetési támogatások felhasználását, ha ennek a mindenkor hatályos közbeszerzésekről szóló törvény szerinti feltételei fennállnak, közbeszerzés alkalmazásához kell kötni és a mindenkor hatályos közbeszerzésekről szóló törvény rendelkezéseit kell alkalmazni.
6. A pályázattól való esetleges visszalépési szándékot a közös képviselő Cégkapun / Ügyfélkapun keresztül írásban köteles jelezni az Iroda. A visszalépés esetén a társasház a visszalépéstől számított 2 évre a társasházi pályázatokon való részvételből kizárásra kerül. Több nyertes pályázattól való visszelépés esetén, annyiszor 2 évre lesz kizárva a pályázati lehetőségtől ahány nyertes pályázattól lépett vissza. (kivéve dokumentumokkal igazolt vis maior helyzet*).*

Vis maior esetén a már megitélt támogatást a pályázott munka helyett vis maior helyzet rendezésére használható fel, amennyiben a pályázó megfelelő iratokkal igazolta azt, valamint annak megoldását szolgáló munkák szükségességét az Iroda felé.

1. A munkálatokat valamennyi felújítási pályázatnál a szerződés megkötésétől számított az alábbi táblázatban jelzett határidőn belül be kell fejezni. A táblázatban jelzett határidőn belül be kell nyújtani az elszámolást. Előre nem látható okok esetén a társasház az elszámolási határidő lejárta előtt kérheti a határidő meghosszabbítását, amelyről a Bizottság dönt. A határidőt a Bizottság egy alkalommal, legfeljebb a táblázatban jelzett határidővel hosszabbíthatja meg. Ezen határidők elmulasztása szerződésszegésnek minősül.

|  |  |  |  |
| --- | --- | --- | --- |
|  | Munkák elvézgésének határideje (a támogatási szerződés megkötésétől számítva) | Elszámolási határidő (a támogatási szerződés megkötésétől számítva) | Maximálisan adható határidő hosszabbítás |
| rendeltetést gátló javító munkák esetén | 180 nap | 210 nap | 60 nap |
| gázkizárt pályázat esetén | 90 nap | 120 nap | 60 nap |
| általános társasház felújítási munkák esetén | 365 nap | 395 nap | 180 nap |
| LED, kukatároló és kerékpártároló pályázat esetén | 90 nap | 120 nap | 30 nap |

1. Az elszámolást a pályázatot lebonyolító Irodának címezve kell benyújtani. A szerződés szerinti szakmai igazolást követően a pénzügyi ellenőrzést, lebonyolítást és kifizetést a Pénzügyi Iroda intézi.
2. Ütemezett elszámolás benyújtására nincs lehetőség.
3. Az elszámoláshoz a közös képviselő által az alábbi dokumentumokat kell benyújtania:

**Cégkapun / ügyfélkapun keresztül elektronikus úton benyújtva:**

1. elszámolási iratjegyzék (*4. számú melléklet*)
2. a mindenkor jogszabályi előírásoknak megfelelően kitöltött számla/számlák mellékleteivel (*számlarészletező*)

A számlák eredeti példányára rá kell írni – ezzel együtt kell lemásolni – *„2020. évi VII. kerületi társasházi pályázati forrásból támogatva”*. Készpénzfizetési számla esetén a számlán/kon fel kell tüntetni, hogy *„fizetve”.*

1. a Társasház és a vállalkozó között létrejött vállalkozási szerződés
2. a felújítási munkák vállalkozási szerződés szerinti elvégzését igazoló, a hatályos jogszabályoknak megfelelő dokumentum másolata (*minden közreműködő, legalább építtető és kivitelező által aláírva*)
3. nyilatkozat a helyi önkormányzattal szemben fennálló tartozással kapcsolatban (*6. számú melléklet*

Pályázott munkától függően:

1. rendeltetést gátló munkák esetén: az alátámasztó dokumentumot kibocsátó szerv, szakember, hivatal stb. által kibocsátott munkák szakszerű elvégzését alátámasztó dokumentumok
2. általános társasház felújítási munkák esetén:A pályázott munkától függően erre jogosult szerv, szakember, hivatal stb. által kibocsátott munkák szakszerű elvégzését alátámasztó dokumentumok (*pl. elektromos hálózat felújításánál érintésvédelmi szakértő, ELMŰ igazolás, FŐKÉTÜSZ, stb.*).

**Eredetben a Hatósági és Ügyfélszolgálati Irodák egyikén benyújtva vagy postai úton megküldve:**

1. a számlavezető pénzintézetnél tett, az önkormányzatnak inkasszó jogot biztosító bejelentés (*felhatalmazó levél*) **eredeti példányát** (*3. számú melléklet*)
2. A támogatás folyósítása jelen fejezet 10. pontban foglalt dokumentumok benyújtása alapján történik. Az elszámolás során kizárólag a Bizottság által elfogadott, elvégzett munkákról kiállított számlák, azok egyidejű benyújtása mellett fogadhatók be. Ha a benyújtott számlák alapján a megítélt támogatás teljes összege nem fizethető ki, úgy a kibocsátott hiánypótlási felhívás alapján egyszeri – 5 munkanapon belüli – hiánypótlásra van lehetőség (kézbesítési vélelem ebben az esetben is a pályázati kiírás VI. fejezet 3) pontja alapján értendő). Amennyiben a hiánypótlás nem megfelelően teljesül úgy ezt követően nem nyújtható be és nem fogadható be elszámolás kiegészítéseként további számla, a támogatás folyósítása a már befogadott számlák alapján történik.
3. Amennyiben az elszámolás időpontjában az érintett Társasháznak a helyi önkormányzat felé adó vagy egyéb tartozása van, a támogatás nem fizethető ki.
4. Ha a benyújtott számla/ák összege kevesebb, mint *(általános társasház felújítási pályázat esetén)* a támogatás kétszerese / *(rendeltetést gátló munkák és gázkizárt pályázatok esetén)* a támogatás 142,86 %-a, ennek megfelelően a támogatás összege is arányosan csökken, a havonkénti törlesztőrészlet nem változik (*kivéve: az utolsó havi törlesztőrészlet*), azonban a futamideje arányosan csökken.
5. LED, Kukatároló és kerékpártároló pályázatok esetén: Ha a benyújtott számla összege kevesebb, mint a támogatás, a különbözetet az elszámolás elfogadásáról szóló értesítés átvételét követő 15 napon belül vissza kell utalni az önkormányzat számlájára
6. A jelen kiírásban foglalt határidők elmulasztása szerződésszegésnek minősülnek.
7. A pályázati kiírásban megjelölt határidőkbe nem számítanak bele az ünnepnapok és a közigazgatási szünet időtartama, ez alól kivételt jelentenek a jelen fejezet 8. pontban foglalt határidők.
8. Az Önkormányzat a társasházzal kötött támogatási szerződésben foglaltak szerint, átutalja az támogatás összegét. (*utófinanszírozás, kivéve a LED, Kukatároló és kerékpártároló pályázatokat*)
9. A felújítási pályázat során elnyert támogatáson, valamint a költségvetésében szereplő munkákon és az ott megjelölt összegen felüli többletköltség a társasházat terheli.
10. A társasház a visszatérítendő támogatás visszafizetését a támogatási összeg számlájára érkezését követő **második** hónap első napjától köteles a támogatási szerződésben meghatározott törlesztési időben és részletekben teljesíteni az önkormányzat fizetési számlájára történő átutalással. Az aktuális törlesztőrészlet a futamidő alatt minden hónap 15. napjáig esedékes.
11. A társasház a fennmaradó törlesztési kötelezettségének a törlesztési határidő lejárta előtt egy összegben bármikor eleget tehet.
12. Az Önkormányzat a társasház fizetési késedelme esetén
13. amennyiben az Önkormányzat tulajdoni hányaddal rendelkezik a társasházban, úgy ennek arányában - a késedelembe esés hónapjában - a társasháznak fizetendő aktuális havi közös költség levonásával kompenzálja a Társasház aktuális havi elmaradását;
14. a késedelembe esést követő hónap első napjától, a Polgári Törvénykönyvről szóló 2013. évi V. törvényben meghatározottak szerint és mértékben késedelmi kamatot számít fel;
15. két havi törlesztő részlet elmaradása után a társasházzal kötött támogatási szerződést azonnali hatállyal felmondja, egyidejűleg intézkedik a tartozás (támogatás) visszafizettetése és a késedelmi kamat beszedése iránt.
16. A pénzügyi teljesítésről a Pénzügyi Iroda tájékoztatja a társasházat. A támogatás feletti befizetés túlfizetésnek számít. Túlfizetés esetén a támogatás feletti összeg visszafizetésre kerül a társasház szerződésben megadott bankszámlájára.
17. A társasház felújítási munkáinak készültségét, elvégzését a Polgármesteri Hivatal bármikor ellenőrizheti.
18. Az Önkormányzat fenntartja a jogot, hogy a Polgármesteri Hivatal illetékes irodái és a Bizottság a támogatási szerződés szerinti összes támogatással érintett felújítási munkálatok dokumentációiba betekinthessen.
19. A társasházzal kötött támogatási szerződésben foglaltak súlyos megszegése (*súlyos megszegésnek minősül: a határidők be nem tartása, a szerződéstől eltérő munkák elvégzése*) esetén az Önkormányzat jogosult a támogatási szerződés azonnali hatállyal történő felmondására A szerződések egyoldalú felmondását az Iroda készíti elő.

A pályázati kiírás mellékletei:

* 1. sz. melléklet: Jelentkezési adatlap
* 2. sz. melléklet: Közgyűlési határozat minta
* 3. sz. melléklet: Felhatalmazó levél inkasszó jog bejegyzésére
* 4. sz. melléklet: Elszámolási jegyzék
* 5/a. sz. melléklet: Támogatási szerződés – tervezet minta (rendeltetést gátló javító munkák és általános társasház felújítási munkák esetén)
* 5/b. sz. melléklet: Támogatási szerződés – tervezet minta (LED, Kukatároló és kerékpártároló pályázatok esetén)
* 6. sz. melléklet: Nyilatkozat a helyi önkormányzattal szemben fennálló tartozással kapcsolatban
* 7. sz. melléklet: Meghatalmazás minta

Budapest; 2020. ….

**Borka-Szász Tamás**

Pénzügyi és Kerületfejlesztési Bizottság Elnöke